APROBACIÓN DEFINITIVA DO PLAN DE ACCIÓN CONTRA O RUÍDO DO CONCELLO DE VIGO. EXPTE 10365/306
ADMINISTRACIÓN LOCAL — Municipal — Vigo (Ordenanzas e Regulamentos, 17/12/2014)

A Xunta de Goberno do Concello de Vigo, en sesión ordinaria do 14 de novembro de 2014, adoptou o seguinte acordo: “15.-DESESTIMACIÓN DE ALEGACIÓNS E APROBACIÓN DEFINITIVA DO PLAN DE ACCIÓN CONTRA O RUÍDO DO CONCELLO DE VIGO. EXPTE.10365/306. Examinadas as actuacións do expediente, dáse conta do informe-proposta do 11/11, do xefe do servizo de Medio Ambiente, conformado pola concelleira-delegada de área, que di o seguinte: 1.- A Directiva 2002/49/CE e a Lei 37/2003 do 17 de novembro do Ruído establecen a obriga para as aglomeracións urbanas de facer un Mapa de Ruído que permita unha avaliación global da exposición á contaminación acústica dun territorio e poboación, realizar predicións globais, posibilitar a adopción fundada de plans de accións e medidas correctoras axeitadas. As ditas normas, tamén, establecen a obrigatoriedade de facer os plans de acción nos ámbitos do mapa de ruído, co obxecto de afrontar globalmente as cuestións concernentes á contaminación acústica, determinar accións prioritarias para acadar os obxectivos de calidade acústica e protexer as zonas contra o aumento da contaminación acústica.2.- A disposición adicional primeira da citada Lei 37/2003, do 17 de novembro, establece a obriga de aprobar os mapas de ruídos, nas aglomeracións con máis de 250.000 habitantes como é o caso de Vigo, antes do 30/06/2007, e os plans de accións antes do 18/07/2008. Tamén, os artigos 16 e 24 da dita lei establecen a obriga de revisar e, no seu caso, modificar os mapas de ruído e os plans de acción, a lo menos, cada cinco anos dende a data da súa aprobación.3.- A Xunta de Goberno Local do Concello de Vigo en data do 10 de marzo de 2008 aprobou o mapa de ruídos de Vigo, redactado pola sociedade mercantil Labein, S. L. por encargo da Concellería de medio Ambiente do Concello de Vigo. A Xunta de Goberno Local en sesión do 08/08/2013, aprobou definitivamente a revisión, actualización, do mapa estratéxico de ruído da cidade de Vigo, aprobado pola Xunta de Goberno local en data 10 de marzo de 2008.4.- A Xunta de Goberno Local en data do 23 de novembro de 2009, acordou tomar coñecemento do Plan de Acción do Ruído no concello de Vigo e sometelo a información pública, data na que se debe entender aprobado ao non presentar alegacións no trámite de información pública.5.- O Concello de Vigo: Servizo de Medio Ambiente, no ano 2013, encargou os traballos de revisión do plan de acción do ruído no Concello de Vigo á Universidade de Vigo: Sonitum e a entidade Sonen, Centro de Acústica e Servicios de Telecomunicacións, S. L., en cumprimento do establecido no artigo 24 da citada Lei 37/2003, de 17 de novembro, do ruído. As devanditas entidades presentaron o traballo en decembro de 2013 que, tras o correspondente análise e correccións correspondentes, procede someter ao procedemento de aprobación.6.- A Xunta de Goberno Local en sesión do 08 de agosto de 2014 acordou: “Primeiro.- Aprobar inicialmente o Plan de acción contra o ruído no Concello de Vigo, que revisa e modifica o aprobado pola Xunta de Goberno Local en data 23 de novembro de 2009, redactado pola Universidade de Vigo: Sonitum e a entidade Sonen, Centro de Acústica e Servicios de Telecomunicacións, S. L. con data de decembro de 2013, por encargo da Concellería de Medio Ambiente do Concello de Vigo, a teor do mandato contido na Directiva 2002/49/CE, do 25 de xuño de 2002 e na Lei 37/2003, do 17 de novembro, do Ruído (expte.10365/306). Segundo.- Someter o dito documento do plan de acción revisado ó trámite de información pública polo prazo de un mes, contado a partir da publicación do correspondente anuncio no BOP de Pontevedra, a fin de que as persoas que o desexen poidan formular as correspondentes alegacións, observacións ou suxestións. (.)” 7.- O Plan de acción someteuse a información pública por termo de un mes mediante a inserción de anuncio no BOP do día 23/09/2014 e no taboleiro de editos da casa do Concello. Tamén, se notificou o trámite de información pública a Consellería de Medio Ambiente, Territorio e Infraestruturas da Xunta de Galicia, ós servizos municipais de Fomento, Seguridade, Xerencia de Urbanismo.8.- Durante o trámite de información pública foi presentada unha alegacións por dona Ichrak Jenny Yolanda Ghazaryan Kotseva, Johann Cristofani Haddi e Lissette Maide Aidi (doc.140128173). 9.- O equipo redactor do plan de acción emitiu informe sobre a alegación presentada en data do 11/11/2014. - Constitución Española de 1978. - Directiva 2002/49/CE, do Parlamento Europeo e do Consello, do 25 de xuño de 2002, sobre avaliación e xestión do ruído ambiental. - Lei 37/2003, do 17 de novembro, do Ruído (estatal). - Lei 7/1985, de 2 de abril, reguladora das bases de réxime local. - RD.1513/2005, do 16 de decembro, de desenvolvemento da L.37/2003 (avaliación e xestión do ruído ambiental). - Demais normativa de concordante aplicación.1.- A documentación da revisión do plan de acción contra o ruído no Concello de Vigo, que se aprobou inicialmente e se someteu ó trámite de información pública, consiste nun documento no que se tratan seis apartados, co diversos subapartados: 2.- Descrición do Concello.2.1. Aglomeracións.2.2. Principais Eixos Viarios.2.3. Principais Eixos Ferroviarios.2.4.- Principais Aeroportos.2.5.- Outras fontes de ruído.2.5.1. Actividade industrial.2.5.2. Zonas de Ocio.3.- Autoridade responsable.4.- Contexto xurídico e valores límite.4.1. Lexislación Europea.4.2. Lexislación Nacional.4.3. Lexislación Autonómica.4.4. Lexislación Local 5.- Resultados da labor do cartografado do ruído.5.1.- Datos de superficie exposta.5.2.- Datos de poboación exposta.5.3.- Determinacións de problemas e situacións a mellorar.6.- Medidas correctoras.6.1. Medidas xa aplicadas para reducir o ruído.6.2. Actuacións previstas a curto prazo.6.3. Actuacións previstas a longo prazo.6.4. Redución estimada de probación afectada. Ditos contidos reflíctense, tamén, a través de 14 táboas, 40 figuras e 17 gráficas. A documentación consta en soporte papel (dous exemplares) e en soporte dixital (dous exemplares en CD). No contido dos Cds consta, tamén, a versión da memoria en lingua galega e en lingua castelá. Ademais, achegouse documentación dos traballos e fases previas ao documento definitivo. Os aspectos esencias da revisión do plan de acción contrata o ruído, refírense ao estudo das modificacións producidas na cidade dende a data da súa aprobación no ano 2009 (datos do ano 2007) ata a data da actual revisión (datos do ano 2012 recollidos na revisión do mapa de ruídos), nos aspectos que a continuación se citan de forma sucinta: A metodoloxía utilizada de avaliación baséase no determinado na Directiva 2002/49/C, a Lei 37/2003, e o RD 1513/2005 e mantéñense os métodos de cálculo utilizados no documento vixente. Os parámetros de avaliación do ruído ambiental son os determinados nas citadas normas: Ld; nivel de avaliación de ruído no período de día, comprendido entre as 7 e as 19 horas. Le; nivel de avaliación de ruído no período comprendido entre as 19 e as 23 horas. Ln; nivel de avaliación do ruído no período comprendido entre as 23 e as 7 horas. Ldem; avaliar a molestia que produce o ruído nas persoas. Representa un valor representativo medio das 24 horas do día. Os obxectos de calidade acústico establecidos na lei e recollidos no mapa e plan de acción son: As conclusións globais relativas ao termo municipal, comparando a situación actual (datos 2012) coa recollida no plan de acción do ano 2009 (datos 2007), que citamos sucintamente, son as seguintes: - Superficie exposta: Apréciase unha redución aproximadamente dun 4% da superficie exposta a niveis de ruídos superiores a 55 dBA. As parroquias máis afectadas polo ruído son as que abranguen a zona urbana central da cidade. O 61% da superficie do municipio presenta un Lden superior a 55 dBA, cifra lixeiramente inferior ao 65% obtido en 2007. Do mesmo modo, a porcentaxe de terreo exposta a niveis Lden superiores a 65 dBA baixa do 24% en 2007 ao 18% en 1012, mentres que só un 3% da superficie total presenta niveis por enriba de 75 dBA ao longo de todo o día - Poboación exposta: Incremento da poboación exposta a ruído de tráfico debido maiormente ao incremento do censo de poboación declarado en zonas con altos niveis de ruído: Plan Parcial de Navia e Centro de Vigo. Neste sentido, o 63% da poboación de Vigo está exposta a niveis de ruído Lden superiores a 65 dBA. O 5% soportan diariamente niveis de ruído superiores aos 75 dBA. - Foco de ruído dominante: tanto por solo exposto coma por poboación, o tráfico por estrada é o foco dominante do ruído no concello de Vigo que supón máis do 93% do total, ao igual que acontece no resto de grandes cidades de España. - Obsérvase unha diminución na intensidade de tráfico en xeral, tanto nos accesos á cidade coma no centro. Como resultado, existe unha lixeira redución nos niveis de emisión debido ó tráfico, que se aprecia claramente na porcentaxe de solo exposto, aínda que estes non se viron reflectidos en canto ao nivel de poboación exposta, polas razóns antes citadas -aumento da poboación na zona central da cidade e Navia-. - Existe un incremento importante de zonas humanizadas, peonís, con limitación de velocidade a 30 km/h e a consecuente redución dos niveis de ruído (redución de solo exposto). - As situacións a mellorar céntranse, fundamentalmente, en: - Detállanse as medidas aplicadas para reducir o ruído nestes anos: declaración de zonas ZAS e protexidas, humanizacións de importes rúas centrais da cidade con incrementos de zonas peonís, ordenación do tráfico con redución velocidade limitada a 30 km/h, repavimentado de rúas con mellor absorción do ruído, colocación de badéns, barreiras acústicas,., modificación da ordenanza municipal sobre a protección contra a contaminación acústica. - Sinálanse unha serie de medidas a curto e a longo prazo, con actuacións administrativas, formativas, de obras de humanizacións de rúas en execución e das previstas cara o futuro con redución do ruído do tráfico, de repavimentado de rúas que xunto con outras medidas complementarias nas vías estatais citadas acadarían unha importante diminución de poboación e superficie exposta.5.- A documentación revisada contén os contidos mínimos esixidos pola normativa de aplicación, en especial, a Directiva 2002/49/CE, do Parlamento Europeo e do Consello, do 25 de xuño de 2002; Lei 37/2003, do 17 de novembro, do Ruído (estatal); RD.1513/2005, do 16 de decembro, de desenvolvemento da L.37/2003 (avaliación e xestión do ruído ambiental), en particular, o contido establecido no anexo V do citado Rd 1513/2005, de 16 de decembro. Exponse sucintamente o contido e petitio da alegación: a referida asociación, expón as molestias que lle produce a pista polideportiva situada en San Miguel de Oia pegada a súa vivenda que lles causa gran cantidade de ruído durante todo o día e ben entrada a madrugada, toda vez que esta se encontra aberta a calquera hora e público. Que nos últimos anos se fai un mal uso da pista tendo que soportar a grupos de chavales montando botellón e que unha vez bebidos se adentraban nesta xogando ó balón a altas horas da madrugada. Que lle chegan balóns a súa propiedade por encima da verxa existente con perigo para a súa persoa. Que presentaron diversos escrito no Rexistro do Concello solicitando a toma de medidas correctoras ou ben o cambio de uso da zona que ocupa a pista, sen obter resposta. Que trasladaron a súa reclamación ó Mbaye Saborito Tolaba. Que o ruído producido e moi forte, irregular e non constante, a intervalos irregulares de segundos. Que solicitou unha mapa acústico da zona e non recibiu resposta e que ditos mapas podían extrapolar a outras zonas da cidade de pistas polideportivas. Que se trata dunha pista municipal que carece de proxecto e de estudo de impacto ambiental. Pide que a situación e fácil de arranxar para o Concello de Vigo con traslado da pista a unha zona dotacional, xa prevista, a escasos 300 m do emprazamento actual. Tal e como informou o equipo redactor do plan de acción, criterios que comparten o técnico que subscribe, a Lei 47/2003, de 17 de novembro, do ruído establece nos seus artigos 14.1. a), 16 e disposición adicional primeira, a obrigatoriedade de elaboración de mapa estratéxico e ruídos das aglomeracións de máis de 250.000 habitantes en 2007 e a súa correspondente revisión en 2012, o que cumpriu esta administración municipal. O mapa de estratéxico de ruídos do Concello de Vigo e a súa revisión xa foron aprobados nas datas que se sinalan nos antecedentes deste informe, sen alegacións, e tralo correspondente período de exposición pública, momento no que puideron presentarse alegacións respecto do seu contido. Con todo, cómpre indicar en relación ao mapa de ruído da zona que: Os obxectivos dos mapas estratéxicos de ruído, segundo a normativa estatal, é obter avaliacións globais da exposición á contaminación acústica e posibilitar a adopción fundada de plans de acción en materia de contaminación acústica, que permitan afrontar globalmente as cuestións concernentes á contaminación acústica das diferentes áreas. O niveis de ruído son obtidos por predición a partir dunha media anual dos datos de entrada (especialmente, tráfico, focos industriais, ferrocarril, etc.) e na zona da referida alegación so se tivo en conta como fonte de ruído o do trafico rodado que atravesa a rúa Ricardo Mella o ser único significativo globalmente. A vixente normativa sobre ruído non recolle métodos para a avaliación e caracterización acústica de forma obxectiva de pistas polideportivas. De todas formas, aínda que existisen eses métodos, no Mapa de Ruídos Estratéxico do Concello de Vigo, a pista polideportiva, como fonte de ruído, non sería apreciable dentro do mapa, xa que sería caracterizada como unha media anual do ruído que orixina esta, parámetro que, ó entender do equipo redactor, non representaría un nivel salientatalble. Como ben se indica na alegación, a natureza do ruído e irregular e non constante, ademáis de ser circunstancial e ocasional polo que cómputo nunha hipotética media anual non arroxaría datos significativos para ter en conta nun mapa. Polo que respecta ó documento de revisión do plan de acción reflicte as medidas a adoptar e as accións a desenvolver para mitigar os niveis de ruídos ós que se está exposta a poboación do Concello de Vigo de forma global, detectadas no mapa estratéxico de ruídos aprobado que non recolle o caso que nos ocupa polos motivos antes expostos. Con todo no apartado 6.2.- do documento de revisión do plan de acción sobre actuacións previstas a curto prazo, na sección de Actuacións administrativas, si existe a inclusión dun Plan de concienciación cidadá que podía minguar a problemática exposto, ademais, de por suposto, incidir nos mecanismos de control de cumprimento das ordenanzas locais, en particular, das de convivencia e ocio e a de contaminación acústica. Polo exposto, non procedería nin modificar o plan de acción nin elaborar un mapa de ruídos localizado da área, sen prexuízo do procedemento legalmente establecido que deban seguir os diversos escritos presentados polos alegantes respecto da queixa polos ruídos irregulares e non constantes que poida producir o uso -ou mal uso- da pista polideportiva. O artigo 24 da Lei 47/2003, de 17 de novembro, do ruído sinala que os plans de acción haberán de revisarse e, no seu caso, modificarse tralo trámite de información pública por un período de un mes. No presente caso, aprobado inicialmente o documento de revisión e tralo trámite de información pública por termo de un mes, procede sometelo a aprobación definitiva, con resolución de alegación presentadas, ó órgano competente. Visto o que antecede e a normativa aplicable; en especial, o disposto no Artigo 24 da L.37/2003, do 17 de novembro, do ruído e o disposto na Lei 7/1985, de 2 de abril, reguladora das bases de réxime local, proponse á Xunta de Goberno Local a adopción do seguinte, PRIMEIRO: Desestimar a alegación presentada por dona Ichrak Jenny Yolanda Ghazaryan Kotseva e outros no Rexistro Xeral do Concello o 23/10/2014 (doc.140128173) no trámite de información pública da revisión do Plan de acción contra o ruído no Concello de Vigo, polos fundamentos de feito e dereitos que se sinalan na parte expositiva deste acordo. SEGUNDO: Aprobar definitivamente o Plan de acción contra o ruído no Concello de Vigo, que revisa e modifica o aprobado pola Xunta de Goberno Local en data 23 de novembro de 2009, redactado pola Universidade de Vigo: Sonitum e a entidade Sonen, Centro de Acústica e Servicios de Telecomunicacións, S. L. con data de decembro de 2013, por encargo da Concellería de Medio Ambiente do Concello de Vigo, a teor do mandato contido na Directiva 2002/49/CE, do 25 de xuño de 2002 e na Lei 37/2003, do 17 de novembro, do Ruído (expte.10365/306). TERCEIRO: Remitir este acordo e a documentación da revisión en formato dixital (por triplicado) á Secretaria Xeral de Calidade e Avaliación Ambiente da Consellería de Medio Ambiente, Territorio e Infraestructuras da Xunta de Galicia para o posterior envío ó Ministerio de Agricultura, Alimentación e Medio Ambiente e á Comisión Europea, de acordo co previsto na Disposición adicional oitava da Lei 37/2003, de 17 de novembro, do ruído e artigo 14 do Rd 1513/2005, de 16 de decembro. CUARTO: Comunicar este acordo aos Servizos Municipais interesados, Área de Seguridade, Área de Fomento, Xerencia de Urbanismo. QUINTO: Comunicar este acordo e datos recollidos na revisión do plan de acción ao Ministerio de Fomento os efectos de adopción medidas naquelas estradas da súa titularidade co obxecto do cumprimento dos obxectivos de calidade acústica. SEXTO: Notificar ós alegantes e publicar este acordo de aprobación definitiva no BOP de Pontevedra e no Taboleiro de Anuncios do Concello de Vigo para xeral coñecemento ao abeiro do establecido no artigo 59.6. a) e 60.1. “in fine” da LRXAP-PAC, e informar aos interesados que contra o presente acordo, poderán interpoñer o RECURSO POTESTATIVO DE REPOSICIÓN, perante o mesmo órgano que o ditou, no prazo dun mes a contar desde o seguinte ó da súa publicación ou ben directamente RECURSO CONTENCIOSO-ADMINISTRATIVO perante o Xulgado do Contencioso Administrativo de Vigo, no prazo de dous meses, contado, tamén, desde o día seguinte ao da publicación.” A Xunta de Goberno local aproba a proposta contida no precedente informe.” O que se fai público para xeral coñecemento. Vigo, 27 de novembro de 2014.- A concelleira delegada de Medio Ambiente e Xuventude, Mª Jesús Lago Rey.